CELEX: 32015D1332
Language: sl
Date: 2015-07-31 00:00:00
Title: Izvedbeni sklep Sveta (SZVP) 2015/1332 z dne 31. julija 2015 o izvajanju Sklepa 2011/486/SZVP o omejevalnih ukrepih proti nekaterim posameznikom, skupinam, podjetjem in subjektom zaradi razmer v Afganistanu

1.8.2015   
            
            
               SL
            
            
               Uradni list Evropske unije
            
            
               L 206/31
            
         IZVEDBENI SKLEP SVETA (SZVP) 2015/1332
   z dne 31. julija 2015
   o izvajanju Sklepa 2011/486/SZVP o omejevalnih ukrepih proti nekaterim posameznikom, skupinam, podjetjem in subjektom zaradi razmer v Afganistanu
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 31(2) Pogodbe,
   ob upoštevanju Sklepa Sveta 2011/486/SZVP z dne 1. avgusta 2011 o omejevalnih ukrepih proti nekaterim posameznikom, skupinam, podjetjem in subjektom zaradi razmer v Afganistanu (1) ter zlasti člena 5 in člena 6(1) Sklepa,
   ob upoštevanju naslednjega:
   
               (1)
            
            
               Svet je 1. avgusta 2011 sprejel Sklep 2011/486/SZVP.
            
         
               (2)
            
            
               Odbor Varnostnega sveta Združenih narodov, ustanovljen v skladu z odstavkom 30 Resolucije Varnostnega sveta ZN 1988 (2011), je 23. septembra 2014 in 27. marca 2015 spremenil seznam posameznikov, skupin, podjetij in subjektov, za katere veljajo omejevalni ukrepi.
            
         
               (3)
            
            
               Prilogo k Sklepu 2011/486/SZVP bi bilo zato treba ustrezno spremeniti –
            
         SPREJEL NASLEDNJI SKLEP:
   Člen 1
   Priloga k Sklepu 2011/486/SZVP se spremeni, kot je določeno v Prilogi k temu sklepu.
   Člen 2
   Ta sklep začne veljati na dan objave v Uradnem listu Evropske unije.
   
      V Bruslju, 31. julija 2015
      
         
            Za Svet
         
         
            Predsednik
         
         J. ASSELBORN
      
   
   
      (1)  UL L 199, 2.8.2011, str. 57.
   
      PRILOGA
      
                  I.
               
               
                  Spodnji vnosi se dodajo na seznam iz Priloge k Sklepu 2011/486/SZVP:
                  A.   Osebe, povezani s talibani
                  
                           
                              1.
                           
                           
                              
                                 Abdul Basir Noorzai (alias:
                                 (a) Haji Abdul Basir (b) Haji 'Abd Al-Basir (c) Haji Basir Noorzai (d) Abdul Baseer (e) Abdul Basir).
                              
                                 Naziv: hadži. Naslov: Chaman, provinca Beludžistan, Pakistan. Datum rojstva: (a) 1965 (b) 1960 (c) 1963. Kraj rojstva: provinca Beludžistan, Pakistan. Državljanstvo: afganistansko. Št. potnega lista: pakistanski potni list AA3829182. Nacionalna matična št.: pakistanska nacionalna matična številka 5420124679187. Drugi podatki: Lastnik družbe Haji Basir and Zarjmil Company Hawala, ki opravlja finančne storitve za talibane v regiji. Datum uvrstitve na seznam ZN: 27.3.2015
                              Dodatne informacije iz povzetka razlogov za uvrstitev na seznam, ki ga je pripravil Odbor za sankcije:
                              Abdul Basir Noorzai je bil 27. marca 2015 na podlagi odstavka 2 Resolucije 2160 (2014) uvrščen na seznam zaradi „sodelovanja pri financiranju, načrtovanju, posredovanju, pripravi ali izvedbi dejanj ali dejavnosti“ tistih, ki so uvrščeni na seznam, in drugih posameznikov, skupin, podjetij in subjektov, povezanih s talibani in ki pomenijo grožnjo miru, stabilnosti in varnosti v Afganistanu, „ali v povezavi z njimi, pod njihovim imenom, v njihovem imenu ali njim v podporo“ ter „drugih dejanj ali dejavnosti v podporo komur koli od njih“.
                              Več informacij:
                              Haji Abdul Basir (Basir) je lastnik in poslovodja Haji Basir and Zarjmil Company Hawala. Basir je imel možnost izplačevati denar talibanom in je v zadnjih letih prek svoje Hawale pripadnikom talibanov v regiji izplačal več tisoč dolarjev. Prek svoje Hawale je financiral dejavnosti talibanov, izplačeval denar talibanskim starešinam in omogočil potovanja talibanskim obveščevalcem.
                              Leta 2012 je Basir veljal za glavnega menjalca denarja za talibansko visoko vodstvo. Leta 2010 je prav tako zbiral donacije za talibane med pakistanskimi in afganistanskimi izseljenci, ki živijo na Japonskem, v Združenih arabskih emiratih in Singapurju.
                           
                        B.   Subjekti ter druge skupine in podjetja, povezana s talibani
                  
                           
                              1.
                           
                           
                              
                                 Haji Basir and Zarjmil Company Hawala (alias:
                                 (a) Haji Bashir and Zarjmil Hawala Company (b) Haji Abdul Basir and Zar Jameel Hawala (c) Haji Basir Hawala (d) Haji Baseer Hawala (e) Haji Abdul Basir Exchange Shop (f) Haji Basir and Zarjamil Currency Exchange (g) Haji Zar Jamil, Haji Abdul Baseer Money Changer.
                              
                                 Naslov: (a) Poslovalnica št. 1: Sanatan (različica Sanatin) Bazaar, Sanatan Bazaar Street, blizu Trench (različica Tranch) Road, Chaman, provinca Beludžistan, Pakistan(b) Poslovalnica št. 2: Quetta, Pakistan (c) Poslovalnica št. 3: Lahore, Pakistan (d) Poslovalnica št. 4: Pešavar, Pakistan (e) Poslovalnica št. 5: Karači, Pakistan (f) Poslovalnica št. 6: Islamabad, Pakistan (g) Poslovalnica št. 7: Provinca Kandahar, Afganistan (h) Poslovalnica št. 8: Provinca Herat, Afganistan (i) Poslovalnica št. 9: Provinca Helmand, Afganistan (j) Poslovalnica št. 10: Dubaj, Združeni arabski emirati (k) Poslovalnica št. 11: Iran. Drugi podatki: (a) Ponudnik denarnih storitev, prek katerega so visoki talibanski voditelji izplačevali sredstva talibanskim poveljnikom v regiji. (b) Lastnik je Abdul Basir Noorzai. Datum uvrstitve na seznam ZN: 27.3.2015
                              Dodatne informacije iz povzetka razlogov za uvrstitev na seznam, ki ga je pripravil Odbor za sankcije:
                              Družba Haji Basir and Zarjmil Company Hawala je bila 27. marca 2015 na podlagi odstavka 2 Resolucije 2160 (2014) uvrščena na seznam zaradi „sodelovanja pri financiranju, načrtovanju, posredovanju, pripravi ali izvedbi dejanj ali dejavnosti“ tistih, ki so uvrščeni na seznam, in drugih posameznikov, skupin, podjetij in subjektov, povezanih s talibani in ki pomenijo grožnjo miru, stabilnosti in varnosti v Afganistanu, „ali v povezavi z njimi, pod njihovim imenom, v njihovem imenu ali njim v podporo“ ter „drugih dejanj ali dejavnosti v podporo komur koli od njih“.
                              Več informacij:
                              Haji Basir and Zarjmil Company Hawala (Basir Zarjmil Hawala) iz Chamana, provinca Beludžistan v Pakistanu, je v lasti Abdula Basirja Noorzaia. Talibanom v regiji izplačuje denar. Visoki talibanski voditelji v regiji so za prenos denarja talibanskim poveljnikom najraje uporabljali družbi Basir Zarjmil Hawala in Haji Khairullah Haji Sattar Money Exchange.
                              Družba Basir Zarjmil Hawala je leta 2013 izplačala več tisoč dolarjev talibanskim poveljnikom v regiji in s tem pomagala financirati dejavnosti talibanov. Leta 2012 je za talibane opravila transakcije v višini več tisoč dolarjev za financiranje orožja in kritje drugih operativnih stroškov.
                           
                        
            
                  II.
               
               
                  Spodnji vnos se črta s seznama iz Priloge k Sklepu 2011/486/SZVP:
                  A.   Osebe, povezani s talibani
                  
                           
                              121.
                           
                           
                              Sangeen Zadran Sher Mohammad